《满江红 自感》
清代·胡凯似

最是伤情，催人去、马蹄车辙。触目处、纷来愁绪，云山万叠。

石咽泉呜幽涧底，树枯干卧斜阳侧。问此行，何日赋归来，难预决。

计往事，浮云灭。满怀恨，凭谁说。听杜鹃枝上，声声啼血。

顾我堪嗟如去雁，思家不敢看明月。把闲愁，勾却发狂歌，随圆缺。

作者简介：字静香，通州人，履坪廉访女，婺源江棣圃中翰室。有《爱月轩词》。